Diari Oficial de la Generalitat Valenciana


Sumari del DOGV 6295, del 23-06-2010 (2010/6895)

RESOLUCIÓ de 14 de juny de 2010, del conseller de Solidaritat i Ciutadania, per la qual es concedixen i es dóna publicitat a les ajudes destinades a la realització de projectes dirigits a la integració social de persones immigrants per a l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6295

Data del DOGV
:   23-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6895


Data del document
:   14-06-2010

Organisme emissor
:   Conselleria de Solidaritat i Ciutadania

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * migrant
    * treballador migrant
    * suport econòmic
    * integració dels migrants

RESOLUCIÓ de 14 de juny de 2010, del conseller de Solidaritat i Ciutadania, per la qual es concedixen i es dóna publicitat a les ajudes destinades a la realització de projectes dirigits a la integració social de persones immigrants per a l'exercici 2010. [2010/6895]  
Vistes les sol·licituds d'ajuda presentades a l'empara de l'Orde de 17 de desembre de 2009, de la Conselleria de Solidaritat i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2010 (DOCV 6169, de 21 de desembre).  
Vista la proposta de concessió i denegació de les ajudes que eleva la Comissió Avaluadora creada a l'efecte, en compliment d'allò que s'ha preceptuat en la base sisena de l'annex I de l'esmentada orde de convocatòria.  
Per raó de les competències atribuïdes pel Reglament Orgànic i Funcional de la Conselleria de Solidaritat i Ciutadania, aprovat per Decret 91/2010 de 21 de maig, del Consell (DOCV 6274, de 25 de maig), i d'acord amb el que preveu la base huitena de l'annex I de la referida orde de convocatòria, resolc:  
Primer   
Aprovar la concessió de subvencions a les entitats que figuren en l'annex I de la present resolució per a la realització en l'exercici 2010 dels projectes dirigits a la integració social de persones immigrants inscriptibles en la modalitat A i pels imports que en referit annex s'indiquen.  
Segon  
Aprovar la concessió de subvencions a les entitats que figuren en l'annex II de la present resolució per a la realització en l'exercici 2010 dels projectes dirigits a la integració social de persones immigrants inscriptibles en la modalitat B i pels imports que en l'esmentat annex s'indiquen.  
Tercer  
Denegar les sol·licituds de subvenció de les entitats relacionades en l'annex III d'esta present resolució, pels motius que s'indiquen.  
Quart  
El règim de pagament de les ajudes, d'acord amb l'habilitació establida en l'apartat 1 de la base deu de l'orde de convocatòria, serà el que disposa l'article 34.1 c) 2n, de la Llei 17/2009, de 29 de desembre, de Pressupostos de la Generalitat per a 2010.  
En conseqüència, podrà pagar-se de forma anticipada, una vegada concedides les ajudes, fins al 60 per cent del seu import. Després de l'aportació i comprovació de la documentació justificativa de l'efectiva i correcta aplicació de la totalitat del gasto anual objecte de subvenció, podrà abonar-se el 40 per cent restant.  
Cinqué  
D'acord amb el que disposa l'apartat 2 de la base deu de l'orde de convocatòria, en concordança amb el que establix el paràgraf segon de l'apartat 3.A), apartat b) de l'article 47 bis del Text Refós de la Llei d'Hisenda Pública de la Generalitat Valenciana, no s'exigirà a les entitats beneficiàries la constitució de garantia per bestretes de pagament, ja que cap dels programes subvencionats supera els imports que en la susdita normativa exigirien l'esmentada constitució.  
Sisé  
La justificació de la subvenció concedida per part de les entitats beneficiàries s'ajustarà al que preveu la base onze de l'Orde de 17 de desembre de 2009, de convocatòria de les esmentades ajudes. El termini màxim de què disposen estes per a justificar, davant de la Direcció General d'Immigració i Cooperació al Desenrotllament de la Conselleria de Solidaritat i Ciutadania, la totalitat del gasto anual objecte de subvenció, així com per a la presentació de la memòria tècnica, finalitzarà el 29 d'octubre de 2010, d'acord amb el que preveu l'apartat 4 de la referida base.  
En el cas que no es presente la justificació en el termini indicat, l'entitat beneficiària perdrà el dret a la subvenció i procedirà el reintegrament de les quantitats percebudes, en compliment del que disposa la base dotze de l'Orde de 17 de desembre de 2009.  
Seté  
El pagament d'estes subvencions es realitzarà a càrrec de les dotacions pressupostàries de les línies de subvenció T7672000 (modalitat A) i T7674000 (modalitat B) de la secció, servici i programa 79.59.10.853.17.2 del Pressupost de la Generalitat per a l'exercici 2010.  
Contra la present resolució, que posa fi a la via administrativa, pot interposar-se recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà a la seua publicació en el Diari Oficial de la Comunitat Valenciana, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puguen interposar qualsevol altre que estimen pertinent.  
València, 14 de juny de 2010.- El conseller de Solidaritat i Ciutadania: Rafael Blasco Castany.  
  
  
  
  
